Βασιλική Οικογένεια της Δανίας

[μικρογραφία|300px|Η Βασιλική Οικογένεια της [Δανίας το 2010.]]
Η **[[Βασιλική Οικογένεια]] της [[Δανία]]ς** είναι η δυναστική οικογένεια του μονάρχη της χώρας. Όλα τα μέλη της βασιλικής οικογένειας, εκτός από τον βασιλιά της Δανίας Φρειδερίκο Ι΄, την βασιλική σύζυγο Μαίρη και την μητέρα του βασίλισσα Μαργαρίτα Β΄, κατέχουν τον τίτλο του «Πρίγκιπα ή της Πριγκίπισσας της Δανίας». Τα παιδιά του μονάρχη και του διαδόχου προσφωνούνται με τον τίτλο «Αυτού/Αυτή Βασιλική Υψηλότητα», ενώ άλλα μέλη της δυναστείας προσφωνούνται ως «Αυτού/Αυτή Υψηλότητα». Ο βασιλιάς προσφωνείται ως «Αυτού Μεγαλειότητα», ενώ η βασιλική σύζυγος και η βασίλισσα-μητέρα προσφωνούνται ως «Αυτή Μεγαλειότητα».

Η βασίλισσα Μαργαρίτα Β΄ και τα αδέλφια της ανήκουν στον Οίκο του Γκλύξμπουργκ (Γκλύξμποργκ), ο οποίος αποτελεί μέρος του Οίκου του Ολδεμβούργου (Όλντενμπουργκ). Ο βασιλιάς της Δανίας Φρειδερίκος Ι΄, ο αδερφός του και οι άνδρες απόγονοί τους αποτελούν μέρος και του Οίκου του Μονπεζά, του πατέρα τους πρίγκιπα συζύγου, Ενρί ντε Λαμπόρντ ντε Μονπεζά και λαμβάνουν τον τίτλο του «Κόμη/Κόμισσας του Μονπεζά», σύμφωνα με το Βασιλικό Διάταγμα της 30ης Απριλίου 2008.

Η Βασιλική Οικογένεια της Δανίας απολαμβάνει αξιοσημείωτα υψηλά ποσοστά αποδοχής στη χώρα, που κυμαίνονται σύμφωνα με εκτιμήσεις μεταξύ 82% και 92%.

## Κύρια μέλη
Η Δανική Βασιλική Οικογένεια περιλαμβάνει τους εξής:
* Ο Φρειδερίκος Ι΄, Βασιλιάς της Δανίας (μονάρχης) και η Βασιλική σύζυγος, Μαίρη
** Ο Διάδοχος Πρίγκιπας Χριστιανός (πρωτότοκος γιος του βασιλιά)
** Η Πριγκίπισσα Ισαβέλλα (κόρη του βασιλιά)
** Ο Πρίγκιπας Βικέντιος (γιος του βασιλιά)
** Η Πριγκίπισσα Ιωσηφίνα (κόρη του βασιλιά)
* Η Μαργαρίτα Β΄ (Βασίλισσα-μητέρα)
** Πρίγκιπας Ιωακείμ και Πριγκίπισσα Μαρία (αδερφός του Βασιλιά και η σύζυγός του)
*** Ο Κόμης Νικόλαος (ανιψιός του Βασιλιά)
*** Ο Κόμης Φέλιξ (ανιψιός του Βασιλιά)
*** Ο Κόμης Ερρίκος (ανιψιός του Βασιλιά)
*** Η Κόμισσα Αθηνά (ανιψιά του Βασιλιά)
* Η Πριγκίπισσα Βενεδίκτη (θεία του Βασιλιά)
* Η τέως Βασίλισσα των Ελλήνων, Άννα-Μαρία (θεία του Βασιλιά)
** Ο Πρίγκιπας τέως Διάδοχος Παύλος και η Πριγκίπισσα τέως Διαδόχου Μαρί Σαντάλ
*** Ο Πρίγκιπας Κωνσταντίνος Αλέξιος
*** Η Πριγκίπισσα Μαρία Ολυμπία
*** Ο Πρίγκιπας Αχιλλέας Ανδρέας
*** Ο Πρίγκιπας Οδυσσέας Κίμωνας
*** Ο Πρίγκιπας Αριστείδης Σταύρος
** Η Πριγκίπισσα Αλεξία και ο Κάρλος Μοράλες Κιντάνα
** Ο Πρίγκιπας Νικόλαος και η Χρυσή Βαρδινογιάννη
** Η Πριγκίπισσα Θεοδώρα και ο Μάθιου Κουμάρ
** Ο Πρίγκιπας Φίλιππος και η Πριγκίπισσα Νίνα

## Γενεαλογικό δένδρο των μελών

### Βασιλική Οικογένεια της Ελλάδας

Τα περισσότερα από τα μέλη της έκπτωτης βασιλικής οικογένειας της Ελλάδας κατέχουν τον τίτλο του «Πρίγκιπα» ή της «Πριγκίπισσας της Ελλάδας και της Δανίας» με την προσφώνηση «Αυτού» ή «Αυτής Υψηλότητα», σύμφωνα με το Βασιλικό Διάταγμα του υπουργικού συμβουλίου του 1974 και ως απόγονοι του Γεωργίου Α΄ της Ελλάδας, ο οποίος, ως γιος του μελλοντικού Βασιλιά Χριστιανού Θ΄ της Δανίας, ήταν (και παρέμεινε) «Πρίγκιπας της Δανίας» πριν από την άνοδό του στο θρόνο της Ελλάδας το 1863. Μέχρι το 1953 οι δυναστικοί απόγονοι του Γεωργίου Α΄ της Ελλάδας παρέμεναν στη νόμιμη γραμμή διαδοχής για το θρόνο της Δανίας, κάτι που έκτοτε τους αφαιρέθηκε. Ωστόσο, κανένας Δανικός νόμος δεν έχει ανακαλέσει τη χρήση του τίτλου του πρίγκιπα ή της πριγκίπισσας για τους απογόνους του Βασιλιά Γεωργίου του Α΄, ούτε και για όσους γεννήθηκαν μετά το 1953, ούτε για όσους παντρεύτηκαν μέλος της οικογένειας και απέκτησαν τον τίτλο εξ αγχιστείας.

Υπάρχουν τρία μέλη της βασιλικής οικογένειας της Ελλάδας που δεν φέρουν τον τίτλο του Πρίγκιπα/Πριγκίπισσας της Δανίας και την προσφώνηση Αυτού/Αυτή Υψηλότητα.
* Η Μαρίνα, χήρα του Πρίγκιπα Μιχαήλ της Ελλάδας και τη Δανίας
** Η Αλεξάνδρα, κα. Μιρζαγιάντζ
** Η Όλγα, Δούκισσα της Αόστης

Οι ακόλουθοι, σύζυγοι μοναρχών σήμερα, γεννήθηκαν με τους τίτλους του Πρίγκιπα/Πριγκίπισσας της Ελλάδας και της Δανίας, όμως λόγω του γάμου τους οι τίτλοι αυτοί πλέον δεν χρησιμοποιούνται:
* Η Βασίλισσα Σοφία της Ισπανίας (αδελφή του Βασιλιά Κωνσταντίνου)
* Ο Δούκας του Εδιμβούργου (γιος του Πρίγκιπα Ανδρέα της Ελλάδας, εγγονός του Βασιλιά Γεωργίου Α΄)

## Παραπομπές


Κατηγορία:Μοναρχία της Δανίας